
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti,10.12.2013

                          Nr. 4c-2/546
                          PL-x 403/2013




  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice, trimis spre dezbatere în fond, cu adresa nr. PL-x 403 din 28 octombrie 2013, înregistrat sub nr.    4c-2/546 din 29 octombrie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

       PREŞEDINTE
                 Gheorghe Dragomir

PARLAMENTUL ROMÂNIEI

                         PL-x 403/2013

RAPORT
asupra proiectului de Lege pentru aprobarea Ordonanţei Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci a fost sesizată spre dezbatere în fond, cu proiectul de Lege pentru aprobarea Ordonanţei Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice, trimis cu adresa nr. PL-x 403 din 28 octombrie 2013, înregistrat sub nr. 4c-2/546  din 29 octombrie 2013.
Conform prevederilor art. 75 alin. (1) din Constituţia României, republicată, şi ale art.92 alin. (1) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 21 octombrie 2013.

La elaborarea prezentul act normativ, Comisia pentru buget, finanţe şi bănci  a avut în vedere următoarele avize: avizul Consiliului Legislativ şi avizul Comisiei pentru industrii şi servicii.
Proiectul de lege supus dezbaterii are ca obiect de reglementare adoptarea unor măsuri pentru asigurarea creşterii gradului de absorţie a fondurilor structurale alocate României în perioada 2007-2013, în sensul creării cadrului legislativ care să permită suportarea de la bugetul de stat a creanţelor bugetare rezultate din corecţiile financiare aplicate pentru neregulile constatate în desfăşurarea procedurilor de achiziţii publice.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus, în şedinţa din 09 decembrie 2013.
Din totalul de 33 de membri ai Comisiei pentru buget, finanţe şi bănci au fost prezenţi la dezbateri 29 deputaţi.

La dezbaterea acestui proiect de lege au fost prezenţi, în calitate de invitaţi, domnul Alin Mitrică, Secretar de Stat la Ministerul Fondurilor Europene, domnul Horia Irimia, Secretar de Stat la Ministerul Dezvoltării Regionale şi Administraţiei Publice şi domnul Iulian Matache, Secretar de Stat la Ministerul Dezvoltării Regionale şi Administraţiei Publice.

În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege pentru aprobarea Ordonanţei Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice, cu un amendament admis prezentat în Anexa 1 şi un amendament respins prezentat în Anexa 2.
În raport cu obiectul şi conţinutul său, proiectul de lege face parte din categoria legilor ordinare.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar

Ioana Popescu
ANEXA 1

AMENDAMENT ADMIS

	Nr.crt.
	Text Ordonanţă
	Text Senat
	Amendament (autorul amendamentului)
	Motivare

	1.
	Ordonanţă privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice
	nemodificat
	nemodificat
	

	2.
	Articol unic.- Se aprobă Ordonanţa Guvernului nr.   14 din 17 iulie 2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice, adoptată în temeiul art. 1 pct.I.3. din Legea nr. 182/2013 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 472 din 30 iulie 2013.
	nemodificat
	Articol unic.- Se aprobă Ordonanţa Guvernului nr.  14 din 17 iulie 2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice, adoptată în temeiul art. 1 pct.I.3. din Legea nr. 182/2013 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 472 din 30 iulie 2013, cu următoarea modificare:
	

	3.
	Art.5.- (1) Sumele rezultate din aplicarea dobânzii datorate pentru neachitarea la termen a obligaţiilor prevăzute la art.2 şi 3, pentru care nu au fost emise titluri de creanţă, nu vor mai fi stabilite ca şi creanţe bugetare, cu excepţia dobânzilor datorate bugetului Uniunii Europene.
(2) Dobânzile aferente sumelor datorate bugetului Uniunii Europene se calculează până la data transmiterii comunicării prevăzute la art. 4 alin. (4) şi se vor suporta de la bugetul de stat, prin bugetul Ministerului Dezvoltării Regionale şi Administraţiei Publice, de la poziţia distinctă menţionată la art. 2 alin. (1).
	nemodificat
	nemodificat
- La articolul 5 alineatul 2 se modifică şi va avea următorul cuprins:
(2) Dobânzile aferente sumelor datorate bugetului Uniunii Europene se calculează până la data transmiterii de către beneficiari a solicitărilor privind suportarea de la bugetul de stat a sumelor aferente corecţiilor financiare şi a accesoriilor acestora, după caz, aplicate pentru abaterile de la conformitatea cu legislaţia din domeniul achiziţiilor publice formulate potrivit prevederilor art. 4 alin. (1) şi se vor suporta de la bugetul de stat, prin bugetul Ministerului Dezvoltării Regionale şi Administraţiei Publice, de la poziţia distinctă menţionată la art. 2 alin. (1).  

Autor: Comisia pentru buget, finanţe şi bănci

	Se elimină de la calculul sumelor aferente penalităţilor de întârziere, perioada cuprinsă între data depunerii solicitării Beneficiarului la AM POR şi data la care i se comunică răspunsul de acceptare/respingere a cererii de solicitare de la bugetul de stat a corecţiilor financiare.
În acest fel se diminuează impactul financiar care trebuie suportat de la bugetul de stat, prin bugetul Ministerului Dezvoltării Rurale şi Administraţiei Publice, prin neincluderea în calculul penalităţilor a numărului de zile pe care Autoritatea de Management îl alocă pentru verificarea documentaţiilor depuse de către Beneficiari.


ANEXA 2

AMENDAMENT RESPINS

	Nr.crt.
	Text  Ordonanţa Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice
	Text propus de Comisie (autorul amendamentului)
	Motivare

	1.
	Art. 2.-(1) Creanţele bugetare rezultate din corecţiile financiare şi sumele de recuperat rezultate în urma stabilirii corecţiilor, în aplicarea prevederilor Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare, pentru neregulile constatate în desfăşurarea procedurilor de achiziţie publică, se suportă de la bugetul de stat, prin bugetul Ministerului Dezvoltării Regionale şi Administraţiei Publice, de la o poziţie distinctă din cadrul titlului 56 "Proiecte cu finanţare din fonduri externe nerambursabile (FEN) postaderare", în situaţiile prevăzute la alin. (4).
	 
	 

	 
	(2)Sumele rezultate sau care vor rezulta din reducerile procentuale stabilite, în aplicarea prevederilor Ordonanţei de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare, pentru neregulile constatate în desfăşurarea procedurilor de achiziţie publică, se suportă de la bugetul de stat, prin bugetul Ministerului Dezvoltării Regionale şi Administraţiei Publice, de la poziţia distinctă menţionată la alin. (1), în situaţiile prevăzute la alin. (4).
	 
	 

	 
	(3)Sumele recuperate atât în cazul proiectelor finalizate care la data intrării în vigoare a prezentei ordonanţe sunt contestate sau în litigiu, cât şi în cazul proiectelor aflate în implementare la data intrării în vigoare a prezentei ordonanţe, în urma stabilirii corecţiilor financiare, în aplicarea prevederilor Ordonanţei de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare, pentru neregulile constatate în desfăşurarea procedurilor de achiziţie publică, se suportă de la bugetul de stat, prin bugetul Ministerului Dezvoltării Regionale şi Administraţiei Publice, de la poziţia distinctă menţionată la alin. (1), în situaţiile prevăzute la alin. (4).
	 
	 

	 
	(4)Prevederile alin. (1)-(3) se aplică:
	 
	 

	 
	a) numai în cazul contractelor de achiziţie publică, a căror procedură de atribuire a fost iniţiată înainte de data de 10 iunie 2011 de beneficiarii prevăzuţi la art. 1, care a făcut obiectul verificării Unităţii pentru coordonarea şi verificarea achiziţiilor publice/compartimentelor de verificare a achiziţiilor publice, denumite în continuare UCVAP/CVAP, şi pentru care nu există un aviz consultativ emis de acestea, în conformitate cu art. 4 lit. d) din Ordonanţa de urgenţă a Guvernului nr. 30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, valabilă până la această dată;
	 
	 

	 
	b) numai în cazul contractelor de achiziţie publică, a căror procedură de atribuire a fost iniţiată în perioada 10 iunie 2011-1 octombrie 2011 de beneficiarii prevăzuţi la art. 1, care a făcut obiectul verificării UCVAP/CVAP şi pentru care a fost înscrisă opinia "fără observaţii" de către UCVAP/CVAP, în conformitate cu art. 4 alin. (3) lit. b) din Ordonanţa de urgenţă a Guvernului nr. 30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, astfel cum a fost modificată prin Ordonanţa de urgenţă a Guvernului nr. 52/2011;
	- La articolul 2 alineatul (4), litera b) se modifică şi va avea următorul cuprins:

b) numai în cazul contractelor de achiziţie publică, a căror procedură de atribuire a fost iniţiată în perioada 10 iunie 2011-1 octombrie 2011 de beneficiarii prevăzuţi la art. 1, care a făcut obiectul verificării UCVAP/CVAP, în conformitate cu Ordonanţa de urgenţă a Guvernului nr. 30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, astfel cum a fost modificată prin Ordonanţa de urgenţă a Guvernului nr. 52/2011;

 Autor: Dep. Alexandru Nazare-PDL
	Prin vot

